Skrivañ a reas Alan.M  > Pezh a gavan diaes da gompren eo perak eo bet lezet a-gostez gant  > troerien WINDOWS 98 pa weler pegen puilh eo dre  all an termenoù  > o deus puñset e geriadur Guy Etienne [...] anezho termenoù ken dianav  > all da Yann vrezhoneger  > [...] Marteze e c'hellfe Jañ-Mai Drapier (pa welan e anv evel "skoazell  > skiantel" e WINDOWS 98) degas deomp un tamm sklêrijenn war an  > dibaboù graet ("dibab" e ster kentañ ar ger en degouezh)    Da gentañ penn, daoust d'al lavarenn bet embannet el levr war ma c'hont, teknikel (pe kalvezel mar plij ganeoc'h) e oa ma skoazel ha neket  skiantel. Hag an teknik a bledan warni eo ar stlenneg, n'eo ket skiant ar geriaouiñ. Skoazellet am eus troerien an dornlevrioù-se ("Ar genrouedad didorr, aes hag e liv" kenkoulz ha "Windows 98 e brezhoneg") da intent eus petra e oa kaoz er pennad-mañ-pennad, evito da ijinañ an diskoulm yezhel a zerae ar gwellañ e pep degouezh.    Gwir eo o deus puñset puilh e GEST troerien an Ofis (Fulup Jakez hag Olier ar Mogn pa lavarin mat). Her graet o deus avat evit kement ger a oa dianav (d.l.e. ne veze ket  termenet e geriadurioù hollek evel hini An Here, na implijet er gelaouennoù brezhoneger), met evit ar re-se hepken. Un digarez da reiñ d'an termenoù-se ur chañs d'ober berzh, peogwir e oa bet strivet d'o govelat. A-hend-all klasket o deus na veuziñ al lenner gant ur reñver a c'herioù nevez. Setu bep tro ma oa anv eus ur ger dezhañ un droidigezh degemeret dre vras (ha pa vije abeg da dabutal war e zivout, evel "chomlec'h" evit "address") o deus kavet gwel implij an droidigezh-se kentoc'h eget ouzhpennañ un  termen dianav.    Lod a gavo ez eo etre kriz ha klouar an hentenn-se. Me 'gred din e rankomp bezañ pleustrek dreist-holl, mar fell deomp e vije degemeret hol labour gant an dud a youl vat. Pezh na vir ket ouzhimp a silañ, a-nebeudoù, termenoù nevez da erlec'hiañ lod all dizereat. Da skouer, "fichennaoueg" (dastumadeg fichen, ent strizh) na zegouezh ket tamm ebet gant "file" (pezh stlenn dezhañ ne vern pe mennt ha furmad). Kavet hon eus gwell degemer "restr" diwar GEST : ouzhpenn dehzañ da vezañ  reishoc'h a-fet ster, eo berroc'h a-galz, pezh a zo prizius pa 'z eo un termen a vez implijet forzh pegement.    A galon,  Jañ-Mai